APROBAT

MANAGER

EC.ANA JUCAN

PLAN DE MASURI

PRIVIND

COLECTAREA SELECTIVA

A DESEURILOR

IN CADRUL

SPITALULUI

DE

BOLI PSIHICE

CRONICE BORSA

**1.Descrierea institutiei.**

Spitalul de Boli Psihice Cronice Borsa este o unitatea medicala specializata in tratatea afectiunilor psihice, asigura spitalizare pentru un numar de 195 paturi spitalizare si are un numar de 150 de angajati.

Activitatea se desfasoara in mai multe cladiri: Casa Poarta – Cladire Administrativa, Pavilionul 1, Bloc Alimentar, Spalatorie, Saloane Epidemiologice-Cabinete Medicale, Pavilion 2, Cladire Ergoterapie.

Conducerea unitatii este asigurata de:

* Ec.Jucan Ana - manager
* Ec.Man Elena - director financiar contabil
* Dr.Tucra Diana - medic sef sectie
* Dumitras Mariana – asistent medical sef
* Ec.Tamas Simion - sef serviciu AAI

**2.Numele, prenumele si datele de contact ale responsabilului.**

In aplicarea Legii nr.132/2010 privind colectarea selectiva a deseurilor prin decizia managerului nr…… s-a numit domnul Tamas Simion persoana responsabila cu colectarea selectiva a deseurilor.

Domnul Tamas Simion poate fi contactat la numarul……..si la adresa de mail ……….

**3.Descrierea organizarii colectarii selective.**

3.1. Scopul actiunii.

Colectarea selectiva a deseurilor in cadrul Spitalului de Boli Psihice Cronice Borsa se organizeaza atat in scopul aplicarii prevederilor Legii nr.132/2010, cat si in scopul reducerii cantitatii de deseuri eliminate prin depozitare. Acest aspect va conduce la cresterea gradului de reciclare si de valorificare a deseurilor generate, avand ca efect reducerea costurilor legate de gestionarea deseurilor.

Implementarea sistemului de colectare selectiva a deseurilor constituie un pas in cresterea gradului de informare, de constientizare si educare a personalului si pacientilor cu privire la colectarea selectiva si la managementul deseurilor generate.

3.2 Tipul de containere utilizate

Serviciu Administrativ a amplasat in cadrul spitalului recipiente de culori diferite destinate colectarii selective a categoriilor de deseuri prevazute de lege.

Recipientele au fost marcate prin aplicarea pe suprafata acestora a unor folii pe care s-a tiparit denumirea deseului colectat astfel;

* Recipient negru – deseu menajer
* Recipient albastru – deseu hartie si carton
* Recipient galben - deseu metal si plastic
* Recipient verde - sticla.

Amplasarea recipientilor s-a facut in seturi de cate 3 (deseu menajer, deseu de hartie si carton, deseu metal si plastic) in urmatoarele locatii usor accesibile, tinand cont de punctele principale de acces in cladiri:

* Pavilion administrativ
* Cabinet asistenti medicali
* Pavilion 1
* Pavilion 2
* Ergoterapie.

Recipientele amplasate in cele 5 locatii vor fi golite de catre personalul din subordine insarcinat cu efectuarea curateniei (ingrijitori de curte) in functie de ritmul de umplere, in containerele destinate stocarii temporare, containere amplasate in zona ingradita din vecinatatea accesului in unitate, spatiu in care se realizeaza in mod facil accesul operatorului economic pentru preluarea deseurilor.

Specificul unitatii nu permite depozitarea deseurilor de sticla decat in spatii cu acces controlat, astfel incat recipientul verde pentru deseuri de sticla este amplasat doar in perimetrul imprejmuit. Deseurile de sticla se vor depozita direct in aceasta zona.

3.3. Planse cu locul amplasarii recipientilor si containerelor- anexa 1

In anexa sunt evidentiate locurile unde sunt pozitionati recipientii si containerele necesare implementarii planului de masuri privind colectarea selectiva a deseurilor in cadrul Spitalului de Boli Psihice Cronice Borsa.

**4.Obligatiile angajatilor si masurile aplicate in cazul nerespectarii indatoririlor.**

Angajatii institutiei vor fi obligati sa colecteze separat deseurile generate prin respectarea inscriptionarilor de pe recipientele destinate colectarii selective.

**5.Modalitatea de stocare temporara a deseurilor colectate.**

In vederea stocarii temporare a deseurilor colectate separat si in conformitate cu art.10 din Legea nr.132/2010 privind colectarea selectiva in institutii publice a fost identificat un spatiu imprejmuit din zona accesului in incinta spitalului.

In acest spatiu vor fi amplasate containerele pentru deseurile menajere, deseurile de hartie si carton, deseurile din metal si plastic si deseurile de sticla. Acestea au o capacitate de……………si vor indeplini conditiile referitoare la culoare si marcare impuse prin art.9 din Legea nr.132/2010 privind colectarea selectiva.

**6.Programul de instruire a angajatilor privind colectarea selectiva a deseurilor generate de unitate.**

Instruirea angajatilor privind colectarea selectiva a deseurilor in cadrul Spitalului de Boli Psihice Cronice Borsa s-a facut prin popularizarea prezentului plan de masuri si odata cu amplasarea recipientilor destinati colectarii selective. Responsabilul cu implementarea colectarii selective instruieste angajatii ori de cate ori este nevoie si informeaza personalul asupra neregulilor constatate in modul de implementare a acestei activitati in cadrul unitatii, pe care le comunica comducerii.

**7.Raportarea datelor.**

Evidenta privind cantitatile de deseuri colectate selectiv se face in conformitate cu Legea nr.132/2010:

-deseurile colectate selectiv vor fi cantarite la predare, iar cantitatile vor fi consemnate in registrul de evidenta a deseurilor colectate selectiv, conform modelului din anexa actului normativ mentionat. Registrul cu evidenta cantitatilor se gaseste la responsabilul numit cu organizarea colectarii selective, iar raportarea se face lunar, direct la Agentia Nationala pentru Protectia Mediului.

**8.Programul de informare a vizitatorilor privind colectarea selectiva a deseurilor.**

Responsabilul numit cu organizarea colectarii selective poate furniza in permanenta date referitoare la implementarea colectarii selective in cadrul Spitalului de Boli Psihice Cronice Borsa.

**9.Detalii privind contractul de predare a deseurilor colectate selectiv.**

Spitalul de Boli Psihice Cronice Borsa are in derulare un contract pentru prestarea serviciilor de salubritate incheiat cu SC STRICT PREST SRL, fiind posibila astfel incheierea unui act aditional care sa reglementeze in mod specific preluarea deseurilor colectate selectiv.

Prezentul plan de masuri nu contine reglementari referitoare de gestionarea deseurilor medicale.

Prezentul plan de masuri privind implementarea colectarii selective a deseurilor va fi adus la cunostinta tuturor angajatilor si va putea fi consultat atat la sediul Spitalului de Boli Psihice Cronice Borsa cat si pe site-ul institutiei.